Alle våpengrenene ble utsatt for nedskjæringer. Hæren gikk fra en struktur med 12 mobiliseringsbrigader ned til én enkelt. Det ga en reduksjon i krigsstyrken fra rundt 130.000 mann på 1970-tallet til rundt 7.000 mann på 2020-tallet. Den territoriale tilknytningen ble som nevnt overført til Heimevernet, som selv fikk redusert krigsorganisasjonen fra 83.000 mann til rundt 40.000 mann på 2020-tallet. Sjøforsvaret mistet også sin regionale organisasjon, sjøforsvarsdistriktene, i perioden fra 1995 til 2004.